fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi da en da fi
JYKe: Refworks-kurssin etäosallistumisen pilotti onnistui
Jyväskylän yliopisto, Avoimen tiedon keskus, kirjasto
Refworks-koulutukset ovat olleet viime vuodet kirjaston suosituimpia koulutuksia. Suuri syy tähän on varmasti Refworks-viitteidenhallintaohjelma itse eli sen hyödyllisyys tutkimuksen teon apuvälineenä.
Refworksin avulla tekstinsisäiset viittaukset ja lähdeluettelo valmistuvat kuin itsestään, lähes automaattisesti. Eräs opiskelija totesi osuvasti, että Refworksiin tutustumisen jälkeen paluuta entiseen ei ole. Ja harva kai nauttiikaan viitteiden siirtelystä käsin, lähdeaineistojen tallentamisesta ja niiden uudelleen hakemisesta, puhumattakaan lähdeluettelon yksityiskohtaisen tarkasta asettelusta. Tänä päivänä yhä useampi antaakin automatiikan hoitaa homman.
Täysin Refworksin erinomaisuuden varaan kirjasto ei suinkaan jättänyt koulutuksen suosiota, vaan olemme kehittäneet sen sisältöä ja pedagogisia ratkaisuja koulutuspalautteen pohjalta.
”Matkarahat säästyivät!” - Etäyhteydellä Refworks-kurssille
Vuosi sitten toukokuussa kokeilimme ensimmäistä kertaa työpajamaisia koulutuksia. Rajasimme osallistujamäärän 15 henkeen ja lisäsimme tunneille toisen opettajan. Tunnin sisältöä muokkasimme käsittämään vain keskeiset asiat, vähensimme opettajajohtoista pedagogiikkaa, ja annoimme osallistujien tehdä itse. Kahden opettajan myötä henkilökohtainen ohjaus lisääntyi, ja osallistujien erilaisten tarpeiden huomioiminen helpottui.
Myöhemmin jaoimme Refworks-koulutukset vielä kahteen tasoryhmään: Refworksin perusteet- ja Refworks edistyneemmille -kursseiksi. Tähänkin saimme idean annetusta palautteesta.
Tuorein uudistus kurssilla on mahdollisuus etäosallistumiseen, jota kokeilimme ensimmäisen kerran toukokuun Refworks-koulutuksen yhteydessä yliopiston tarjoaman Connect Pro -järjestelmän avulla. Pilotissa Refworks-koulutus pidettiin tuttuun tapaan luokassa, mutta nyt siihen pystyi osallistumaan myös etäyhteydellä.
Markkinoimme tätä Korppi-ilmoittautumisen yhteydessä, jossa ilmoittautuja sai valita itselleen parhaiten sopivan osallistumistavan. Vaikka lukukausi on lopuillaan ja ulkona kevät houkutuksineen, saimme heti ensimmäisellä kerralla huikeat 13 etäosallistujaa sekä luokkatilaan 8 henkilöä.
Varautumista ja pedagogista hienosäätöä
Kuivaharjoittelimme etukäteen Connect Pron toimivuutta luokkatilanteessa ja tarkensimme opettajien rooleja. Tyypillinen kahden kouluttajan joukko kasvoikin vielä yhdellä, sillä myös etäyhteyden päässä oleville piti saada tukihenkilö. Halusimme varmistaa näin, ettei paikan päällä toteutuva työpajamaisuus kärsi ohjauksen puutteesta, jos etäyhteys vaatii paljon huomiota.
Mietimme etukäteen myös mahdollisia etäohjauksessa vastaan tulevia haasteita:
Tuleeko kysymyksiä niin paljon, ettei kaikkiin ehditä vastata?
Uskaltaako kukaan kysyä mitään?
Voimmeko antaa tarpeeksi kattavia ohjeita chatissa näkemättä opiskelijan työskentelyä, kun kyseessä on ohjelman käytön opettelu?
Päätimme rohkeasti kokeilla, mitä tuleman pitää. Iloksemme saimme huomata, että etäosallistujat olivat alusta saakka mukana aktiivisesti ja innostuneesti. Connect-huoneen käyttö sujui kaikilta mallikkaasti, ja kaikki kysymykset ehdittiin ratkaista.
Vaivaton osallistuminen = työllistetty opettaja
Työpajamaisessa koulutuksessamme Refworksin eri toiminnot on jaettu kolmea osa-aluetta käsittäviin tehtäviin. Opiskelijat saavat ensin ohjatusti tehdä harjoitukset itse, ja osioiden välissä opettaja esittää ratkaisut tehtäviin luokan edessä. Tehtävien teon aikana osallistujat ovat voineet kysyä vinkkejä opettajilta, jotka kiertelevät luokassa. Etäosallistujille lähetimme tehtävät etukäteen tulostamista varten. Lisäksi jaoimme tehtäviä vielä tunnin alussa Connectin kautta.
Etäosallistujat seurasivat luokan edessä tapahtuvia osuuksia Connectissa opettajan jakaman ruudun, puheen ja nettikameran kuvan kautta. Etäosallistujat saivat kirjoittaa kysymyksiä ja kommentteja chattiin. Tehtävien aikana luokkaan oli mahdollista ottaa myös puheyhteys mikrofonilla, mutta tätä eivät osallistujat tällä kertaa käyttäneet. Opettaja vastasi kysymyksiin joko välittömästi chatin tai mikrofonin kautta, tai viimeistään tehtäviä yhteisesti purettaessa.
”Ehkä AC- ja live-opetuksen järjestäminen erillään tekisi tilaisuudesta selkeämmän. Mutta erittäin hienoa, että etäyhteysmahdollisuus oli olemassa, toimi myös näinkin.”
Päänvaivaa aiheuttivat etäosallistujien Refworksin apuohjelmaan liittyvät tekniset kysymykset. Osalla oli vaikeuksia asentaa Refworksin Word-apuohjelmaa (Write-N-Cite) omalle koneelleen. Teknisiä haasteita voi olla vaikea ratkaista Connectin kautta opetuksen aikana. Connect mahdollistaa osallistujan koneen ohjaamisen etäyhteydellä, mutta ryhmäopetustilannetta paremmin tämä soveltuu tilanteisiin, joissa neuvotaan yksittäistä käyttäjää.
”Hieno juttu, että osallistuminen onnistui näin AC:n välityksellä!”
Kokonaisuutena etäohjauksen ottaminen mukaan Refworks-koulutukseen oli myönteinen kokemus. Kokeilu vei myös eteenpäin työtämme, joka tähtää monimuotoisen opetuksen ja ohjauksen tarjoamiseen paikasta riippumatta.
Pilottikoulutuksen pohjalta etäopetuksen suunnittelu ja kehittäminen jatkuvat. Seuraavaksi kirjastolla onkin suunnitteilla lisätä etäyhteysmahdollisuuksia myös muihin koulutuksiin ja tiedonhaun ohjauksiin. Ja jutun alussa mainittua Refworksiin ihastuneen opiskelijan toteamusta mukaillen meidänkin on vaikea kuvitella palaavamme entiseen eli koulutuksiin ilman etäyhteyttä.
Johanna Kinnunen, Nina Kivinen, Matti Rajahonka
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: asiakaspalaute, etäkäyttö, julkaiseminen, kirjoittaminen, opetus, opiskelijat, opiskeluympäristö
Uudempi teksti Vanhempi viesti Etusivu
Tilaa: Lähetä kommentteja (Atom)
academic publishing adobe digitals edition adobe id aikakauslehdet aineistoanalyysi aineistot altmetriikka android arkistot artikkelit asiakaspalaute Asteri aukioloajat avantgarde Avoin GLAM avoin julkaiseminen avoin lähdekoodi avoin tallentaminen avoin tiede biologia blogit bluefire reader booky.fi Cafe Libri dawsonera Digi-arkistot digitaaliset arkistot digitointi dyykkaus e-aineistot e-kirjat e-lehdet ebrary EBSCO Elektra elektroniset julkaisut ellibs elämäkerrat etäkäyttö Euroopan unioni Eurooppa evaluointi FinELib Finna futurismi google Google books gradut hakukoneet hakuohjelmat hakupalvelut hakuteokset hankinta harvinaiskirjat hiljaisuus historia Ifla innovaatiot iPad jakaminen jatko-opiskelu Johannes Gezelius juhlavuosi julkaiseminen julkaisuarkistot Julkaisufoorumi julkaisujärjestelmät julkaisuputki julkaisusopimus julkaisut julkaisutoiminta jykdok Jyväskylä JYX JYY järjestelmät kandidaatintyöt kansainvälisyys karsinta kaunokirjallisuus kausijulkaisut KDK kemia kesä kieli kielioppaat kielipalvelut kierrätys kilpailukyky kirjadyykkaus kirjamessut kirjasto kirjastoaineistot kirjastoala kirjastot Kirjastotuutori kirjat kirjataide kirjoittaminen klassikot kokoelmat kokoelmatyö konferenssi kopiointi koulutus kurssikirjat kuvataide kuvatallenteet kysely kyselytutkimus käyttöliittymät kääntäminen laatu laboratoriokokeet. laboratoriotutkimus lainaus lataaminen lehdet linkittäminen lukulaitteet lukusalit lyhytlainat lyriikka lähteet Martat matrikkelit melu monitoimilaite MOT Neuvostoliitto näkyvyys näyttelyt OED offline ohje ohjeet oikeinkirjoitus open access Open Culture opetus opetustilat opinnäytteet opiskelijat opiskelu opiskelutilat opiskeluympäristö oppimateriaali oppimateriaalit oppimisympäristöt palautusautomaatti parallel publishing PDA peruskorjaus pienpainatteet poistot popularisointi pro gradu -tutkielmat Project Gutenberg ProQuest Historical Newspapers publishing qr-koodit Raamattu radio-ohjelmat rahoitus rauhallisuus rinnakkaisjulkaiseminen rinnakkaistallennus rinnakkaistallentaminen RSS-syötteet runot ruokala ryhmätyöskentely Sage saldo sanakirjat sanastot sanomalehdet siirrot sisällönkuvailu somisteet sosiaalinen media Springer suomen kieli sähköinen julkaisutoiminta sähköiset arkistot sähkökirjat taide taideteokset Taiku tallentaminen talouselämä taloushistoria taulut tenttikirjat terminologia tiede tiedekirjallisuus tiedelehdet tiedeviestintä tiedonhaku tiedonhankinta tiedonlähteet tieteellinen julkaisutoiminta tieteelliset julkaisut tietokannat tietokirjallisuus tietokirjat tietokoneet tietosanakirjat tietovarastot tilastomenetelmät tulostus tulostuskiintiö Tuntematon sotilas TUTKA tutkimus tutkimusjulkaisut tutkimusmenetelmät tutkimusrekisterit tutkimustyö TV-ohjelmat Twitter uusiotaide Valitusviikot Vanhan Kirjan Talvi vapaakappaleet Varastokirjasto Venäjä venäjänkielinen kirjallisuus verkko-opiskelu verkkojulkaiseminen verkkojulkaisut verkkolehdet verkkonäkyvyys viihtyisyys Ville Hytönen visualisointi Väinö Linna väitöskirja väitöskirjat Wiley yhteislainaus yliopistot
Jyväskylän yliopiston kirjasto. Teema: Yksinkertainen. Sisällön tarjoaa Blogger.